PATVIRTINTA

Švenčionių rajono savivaldybės tarybos

2018 m. balandžio 12 d. sprendimu Nr. T-48

**ŠVENČIONIŲ R. ŠVENČIONĖLIŲ MINDAUGO GIMNAZIJOS NUOSTATAI**

**I SKYRIUS.**

**BENDROSIOS NUOSTATOS**

1. Švenčionių r. Švenčionėlių Mindaugo gimnazijos nuostatai (toliau – nuostatai) reglamentuoja Švenčionių r. Švenčionėlių karaliaus Mindaugo gimnazijos (toliau – Gimnazija) teisinę formą, priklausomybę, savininką, savininko teises ir pareigas įgyvendinančią instituciją, buveinę, mokyklos grupę, tipą, pagrindinę ir kitas paskirtis, mokymo kalbą ir mokymo formas, veiklos teisinį pagrindą, sritį, rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, Gimnazijos teises ir pareigas, veiklos organizavimą ir valdymą, savivaldą, darbuotojų priėmimą į darbą, jų apmokėjimo tvarką ir atestaciją, lėšas, jų naudojimo tvarką ir finansinės veiklos kontrolę, reorganizavimo, likvidavimo ar pertvarkymo tvarką.
2. Gimnazijos oficialusis pavadinimas – Švenčionių r. Švenčionėlių Mindaugo gimnazija, trumpasis pavadinimas – Švenčionėlių Mindaugo gimnazija. Gimnazija įregistruota Juridinių asmenų registre, kodas 195007355.
3. Gimnazijos įsteigimo data – 2000 m. liepos 1 d.
4. Gimnazijos teisinė forma – biudžetinė įstaiga, priklausomybė – savivaldybės.
5. Gimnazijos savininkas – Švenčionių rajono savivaldybė, kodas 111108284, adresas: Vilniaus g. 19, 18116 Švenčionys. Gimnazijos savininko teises ir pareigas įgyvendinanti institucija – Švenčionių rajono savivaldybės taryba (toliau – Savivaldybės taryba). Savivaldybės taryba:
	1. tvirtina ir keičia Gimnazijos nuostatus;
	2. tvirtina Gimnazijos asignavimus ir skiria lėšas darbo užmokesčiui;
	3. priima sprendimą dėl Gimnazijos buveinės pakeitimo;
	4. priima sprendimus dėl Gimnazijos pertvarkymo, reorganizavimo ar likvidavimo;
	5. priima sprendimus dėl Gimnazijos struktūros pertvarkos – Gimnazijos grupės ar tipo pakeitimo arba vykdomos organizacinės veiklos pakeitimo (klasių, grupių, skyrių, filialų steigimo ar likvidavimo, mokymo valstybine kalba ar tautinės mažumos kalba įvedimo ar pabaigos Gimnazijoje, Gimnazijos paskirties keitimo);
	6. skiria ir atleidžia likvidatorių arba sudaro likvidavimo komisiją ir nutraukia jos įgaliojimus;
	7. priima sprendimą dėl Gimnazijos atstovybės steigimo ir jos veiklos nutraukimo;
	8. nustato didžiausią leistiną pareigybių skaičių Gimnazijoje;
	9. priima sprendimus dėl kainų ir tarifų už Gimnazijos teikiamas atlygintinas paslaugas nustatymo;

5.10. teisės aktų nustatyta tvarka skiria į pareigas ir atleidžia iš jų Gimnazijos direktorių;

5.11. priima sprendimus dėl sutikimo Gimnazijai stoti ir jungtis į asociacijas, dalyvauti jų veikloje;

5.12. sprendžia kitus teisės aktais nustatytus ir jos kompetencijai priskirtus klausimus.

1. Gimnazijos veiklą koordinuoja Švenčionių rajono savivaldybės administracijos Kultūros, švietimo, jaunimo ir sporto skyrius (toliau – savivaldybės administracijos Kultūros, švietimo, jaunimo ir sporto skyrius).
2. Gimnazijos buveinė – Vilniaus g. 124, Švenčionėliai, 18222 Švenčionių r. sav., Lietuvos Respublika.
3. Gimnazijos grupė – bendrojo ugdymo mokykla. Tipas – gimnazija.
4. Pagrindinė paskirtis – gimnazijos tipo gimnazija. Kitos paskirtys – gimnazijos tipo suaugusių gimnazija, pagrindinės mokyklos tipo specialioji mokykla intelekto sutrikimą turintiems mokiniams, pagrindinės mokyklos tipo suaugusiųjų mokykla.
5. Mokymo kalba – lietuvių.
6. Mokymosi formos: grupinio mokymosi forma, pavienio mokymosi forma. Grupinio mokymosi forma įgyvendinama kasdieniu mokymo proceso organizavimo būdu, pavienio mokymosi forma – savarankiško mokymo proceso organizavimo būdu.
7. Vykdoma vidurinio ugdymo programa, socialinių įgūdžių ugdymo programa, pagrindinio ugdymo programos antroji dalis ir pagrindinio individualizuoto ugdymo programos antroji dalis.
8. Gimnazija yra viešasis juridinis asmuo, turintis antspaudą su valstybės herbu ir Gimnazijos pavadinimu, atsiskaitomąją ir kitas sąskaitas Lietuvos Respublikos įregistruotose kredito įstaigose, atributiką (vėliavą, logotipą ir kt.).
9. Gimnazija savo veiklą grindžia Lietuvos Respublikos Konstitucija, Jungtinių Tautų vaikų teisių konvencija, Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais, Švenčionių rajono savivaldybės institucijų teisės aktais, savivaldybės administracijos Kultūros, švietimo jaunimo ir sporto skyriaus vedėjo įsakymais, kitais teisės aktais ir šiais Nuostatais.
10. Gimnazijos skyrius – Švenčionėlių Mindaugo gimnazijos suaugusiųjų ugdymo skyrius:
	1. įsteigimo data – 2016 m. rugsėjo 1d.;
	2. buveinė – Vilniaus g. 124, 18222 Švenčionėliai, Švenčionių r. sav., Lietuvos Respublika;
	3. mokymo kalba – lietuvių kalba;
	4. mokymosi formos: grupinio mokymosi forma (klasė, laikinoji grupė), pavienio mokymosi forma. Grupinio mokymosi forma įgyvendinama kasdieniu mokymo proceso organizavimo būdu ir neakivaizdiniu mokymo proceso organizavimo būdu, pavienio mokymosi forma – savarankiško mokymosi būdu;
	5. vykdoma suaugusiųjų pradinio ugdymo programa, suaugusiųjų pagrindinio ugdymo programa, suaugusiųjų vidurinio ugdymo programa.

**II SKYRIUS.**

**GIMNAZIJOS VEIKLOS SRITIS IR RŪŠYS, TIKSLAS, UŽDAVINIAI, FUNKCIJOS,
MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

1. Gimnazijos veiklos sritis – švietimas.
2. Gimnazijos veiklos rūšys:
	1. pagrindinė švietimo veiklos rūšis – vidurinis ugdymas, kodas 85.31.20;
	2. kita švietimo veiklos rūšis ‒ pagrindinis ugdymas, kodas 85.31.10;
	3. kitos ne švietimo veiklos rūšys:
		1. kitas, niekur kitur nepriskirtas, keleivinis sausumos transportas, kodas 49.39;
		2. nuosavo arba nuomojamo nekilnojamojo turto nuoma ir eksploatavimas, kodas 68.20;
		3. kultūrinis švietimas, kodas 85.52;
		4. bibliotekų ir archyvų veikla, kodas 91.01.
		5. kitų maitinimo paslaugų teikimas, kodas 56.29.
3. Gimnazijos skyriaus veiklos rūšys:
	1. pagrindinė veiklos rūšis – vidurinis ugdymas, kodas 85.31.20;
	2. kitos švietimo veiklos rūšys:
		1. pradinis ugdymas, kodas 85.20;
		2. pagrindinis ugdymas, kodas 85.31.10;
	3. kitos ne švietimo veiklos rūšys:
		1. kitas, niekur kitur nepriskirtas, keleivinis sausumos transportas, kodas 49.39;
		2. nuosavo arba nuomojamo nekilnojamojo turto nuoma ir eksploatavimas, kodas 68.20;
		3. kultūrinis švietimas, kodas 85.52;
		4. bibliotekų ir archyvų veikla, kodas 91.01;
		5. kitų maitinimo paslaugų teikimas, kodas 56.29.
4. Gimnazijos veiklos tikslas – suteikti asmeniui dorinės, sociokultūrinės ir pilietinės brandos pagrindus, bendrąjį raštingumą, technologinio raštingumo pradmenis, ugdyti tautinį sąmoningumą, išugdyti siekimą ir gebėjimą apsispręsti, pasirinkti ir mokytis toliau; padėti asmeniui įgyti bendrąjį dalykinį, sociokultūrinį, technologinį raštingumą, dorinę, tautinę ir pilietinę brandą, profesinės kompetencijos pradmenis.
5. Gimnazijos veiklos uždaviniai ir funkcijos:
	1. Uždavinys **–** teikti kokybišką pagrindinį ir vidurinį ugdymą. Įgyvendindama šį uždavinį Gimnazija atlieka šias funkcijas:
		1. konkretina, individualizuoja ir diferencijuoja ugdymo turinį vadovaudamasi Lietuvos Respublikos švietimo įstatymu, poįstatyminiais aktais, Bendrosiomis programomis bei atsižvelgdama į vietos ir Gimnazijos bendruomenės reikmes, mokinių poreikius;
		2. rengia ir įgyvendina strateginį planą, metinį veiklos planą, ilgalaikius dalykų ir klasės vadovų veiklos planus, individualizuotas bendrąsias pagrindinio ugdymo ir socialinių įgūdžių ugdymo programas, neformaliojo vaikų švietimo programas;
		3. vykdo mokymo sutartyse numatytus įsipareigojimus, užtikrina geros kokybės švietimą, pagrindinio ir vidurinio ugdymo tęstinumą;
		4. nustato ugdymo organizavimo tvarką, kurią reglamentuoja Gimnazijos darbo tvarkos taisyklėse, ugdymo plane, pamokų, neformaliojo vaikų švietimo ir pagalbos mokiniui teikimo tvarkaraščiuose;
		5. atlieka Gimnazijos veiklos kokybės įsivertinimą, analizuoja jo rezultatus, planuoja Gimnazijos pažangą;
		6. vykdo mokinių pasiekimų patikrinimus, diagnostinius testavimus švietimo ir mokslo ministro nustatyta tvarka.
	2. Uždavinys **–** tenkinti mokinių pažinimo, gebėjimų lavinimo ir lavinimosi bei saviraiškos poreikius, padėti mokiniui lavintis, mokytis pagal gebėjimus, pripažįstant ir plėtojant jo galias, ugdyti mokinių kūrybiškumą ir savarankiškumą. Įgyvendindama šį uždavinį Gimnazija atlieka šias funkcijas:
		1. dalyvauja projektuose ir vykdo sveikos gyvensenos skatinimo programas;
		2. sudaro palankias sąlygas veikti mokinių organizacijoms, skatinančioms mokinių dorovinį, tautinį, pilietinį sąmoningumą, patriotizmą, puoselėjančioms kultūrinę ir socialinę brandą, padedančioms tenkinti saviugdos ir saviraiškos poreikius;
		3. ruošia ir įgyvendina vaikų užimtumo ir įvairias prevencijos programas.
	3. Uždavinys **–** teikti mokiniams specialiąją, specialiąją pedagoginę, psichologinę, socialinę ir kitokią pagalbą. Įgyvendindama šį uždavinį Gimnazija atlieka šias funkcijas:
		1. teikia informacinę, psichologinę, socialinę pedagoginę, specialiąją pedagoginę, specialiąją pagalbą, vykdo mokinių sveikatos priežiūrą, minimalios vaiko priežiūros priemones, organizuoja profesinį mokinių orientavimą, pažintinę veiklą;
		2. organizuoja mokinių, turinčių specialiųjų ugdymosi poreikių, ugdymą bendrosiose ir socialinių įgūdžių ugdymo klasėse, konsultuoja tėvus (globėjus, rūpintojus);
		3. įvertina mokinių specialiuosius ugdymosi poreikius, skiria specialųjį ugdymą teisės aktų nustatyta tvarka;
		4. organizuoja papildomas paslaugas (mokinių maitinimą, pavėžėjimą, ekskursijas ir kita) teisės aktų nustatyta tvarka.
	4. Uždavinys **–** užtikrinti sveiką, saugią, užkertančią kelią bet kokioms smurto ir patyčių apraiškoms bei žalingiems įpročiams aplinką. Įgyvendindama šį uždavinį Gimnazija atlieka šias funkcijas:
		1. rūpinasi Gimnazijos mokytojų ir kitų ugdymo procese dalyvaujančių asmenų profesiniu tobulėjimu;
		2. užtikrina higienos normų ir kitų teisės aktų reikalavimus atitinkančią sveiką, saugią mokymosi ir darbo aplinką;
		3. kuria ugdymo turinio reikalavimams įgyvendinti reikiamą materialinę bazę;
		4. bendradarbiauja su švietimo, kultūros, sveikatos priežiūros ir socialines paslaugas teikiančiomis įstaigomis, vaikų teises ginančiomis institucijomis;
		5. užtikrina mokinių dalyvavimą bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje;
		6. vykdo alkoholio, tabako ir kitų psichiką veikiančių medžiagų, smurto ir patyčių prevenciją;
		7. vykdo smurto ir patyčių prevencijos priemones, kurdama saugią mokiniui aplinką.
	5. Gimnazija taip pat atlieka kitas įstatymų ir kitų teisės aktų priskirtas funkcijas.
6. Gimnazija Lietuvos Respublikos švietimo ir mokslo ministro nustatyta tvarka mokiniams išduoda šiuos mokymosi pasiekimus bei išsilavinimą įteisinančius dokumentus: mokymosi pasiekimų pažymėjimą, pradinio ugdymo pasiekimų pažymėjimą, pradinio išsilavinimo pažymėjimą, pažymėjimą (baigus pagrindinio ugdymo programos I dalį), pagrindinio ugdymo pasiekimų pažymėjimą, pagrindinio išsilavinimo pažymėjimą, vidurinio ugdymo pasiekimų pažymėjimą, brandos atestatą.

**III SKYRIUS.**

**GIMNAZIJOS TEISĖS IR PAREIGOS**

22. Gimnazijos teisės:

22.1. parinkti mokymo ir mokymosi būdus, metodus, užtikrinančius kokybišką išsilavinimą;

22.2. kurti naujus mokymo ir mokymosi bei neformalaus vaikų švietimo modelius;

22.3. parinkti mokinių pasiekimų vertinimo būdus ir metodus;

22.4. vykdyti Gimnazijos vidaus, šalies ir tarptautinius švietimo projektus;

22.5. dalyvauti švietimo, prevencijos, aplinkos apsaugos, kultūros akcijose;

22.6. kurti ir puoselėti Gimnazijos bendruomenės tradicijas, rengti šventes vietos bendruomenei, dalyvauti miesto renginiuose;

22.7. gauti paramą Lietuvos Respublikos labdaros ir paramos įstatymo nustatyta tvarka;

22.8. bendradarbiauti su Gimnazijos veiklai įtakos turinčiais fiziniais ir juridiniais asmenimis;

22.9. Savivaldybės tarybos sutikimu stoti ir jungtis į asociacijas, dalyvauti jų veikloje;

22.10. Savivaldybės tarybos arba šiuose Nuostatuose nustatytu mastu prisiimti įsipareigojimus, sudaryti mokymo, bendradarbiavimo ir kitas sutartis;

22.11. teikti papildomas švietimo, kitas ne švietimo paslaugas, kurių kainas, įkainius ir tarifus nustato Savivaldybės taryba;

22.12. naudotis kitomis teisės aktų suteiktomis teisėmis.

23. Gimnazijos pareigos:

23.1. laikytis bendrosios ir pedagoginės etikos normų, pedagoginės prevencijos principo;

23.2. nusistatyti Gimnazijos bendruomenės narių elgesio normas, atsižvelgiant į Pedagogų etikos kodekso reikalavimus;

23.3. organizuoti savo veiklą vadovaujantis Lietuvos Respublikos įstatymais, poįstatyminiais aktais, steigėjo nutarimais ir sprendimais, šiais Nuostatais, Gimnazijos darbo tvarkos taisyklėmis;

23.4. sudaryti palankias ugdymo(-si) sąlygas skirtingų gebėjimų vaikams, jų saviraiškos ir kūrybiškumo plėtotei;

23.5. užtikrinti mokinių ir darbuotojų saugumą, psichologinės pagalbos teikimą, prevencinių programų vykdymą;

23.6. teikti informaciją mokinių tėvams (globėjams, rūpintojams) apie jų vaikų ugdymo(-si) pasiekimus, fiziniams ir juridiniams asmenims, susijusiems su Gimnazijos veikla;

23.7. įsivertinti Gimnazijos veiklos kokybę ir ją tobulinti;

23.8. sudaryti sąlygas kiekvienam mokiniui nuolat dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir psichiką veikiančių medžiagų vartojimo prevenciją, sveikos gyvensenos skatinimą, įgyvendinant Lietuvos Respublikos švietimo ir mokslo ministro patvirtintas rekomendacijas dėl smurto prevencijos įgyvendinimo mokyklose;

23.9. informuoti apie vaiko teisių pažeidimus vaiko tėvus (globėjus, rūpintojus), savivaldybės administracijos Kultūros, švietimo, jaunimo ir sporto skyrių bei Vaiko teisų apsaugos funkcijas vykdančią instituciją;

23.10. užtikrinti veiksmingą vaiko minimalios priežiūros priemonių įgyvendinimą;

23.11. vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

24. Gimnazijos mokytojų, mokinių, tėvų (globėjų, rūpintojų) teises, pareigas ir atsakomybę reglamentuoja Lietuvos Respublikos švietimo įstatymas, šie Nuostatai ir Gimnazijos darbo tvarkos taisyklės.

**IV SKYRIUS.**

**GIMNAZIJOS VEIKLOS ORGANIZAVIMAS IR VALDYMAS**

25. Gimnazijos veikla organizuojama pagal:

25.1. patvirtintą Gimnazijos strateginį planą;

25.2. patvirtintą metinį Gimnazijos veiklos planą;

25.3. patvirtintą Gimnazijos ugdymo planą;

26. Gimnazijai vadovauja direktorius. Gimnazijos direktoriumi gali būti tik nepriekaištingos reputacijos asmuo, atitinkantis švietimo ir mokslo ministro nustatytus kvalifikacinius reikalavimus savivaldybių švietimo įstaigų vadovams.

27. Gimnazijos direktorių viešo konkurso būdu 5 (penkeriems metams) į pareigas skiria ir iš jų atleidžia, nustato jam darbo užmokestį Savivaldybės taryba.

28. Viešą konkursą Gimnazijos direktoriaus pareigoms eiti organizuoja Savivaldybės taryba ar jos įgaliotas asmuo švietimo ir mokslo ministro nustatyta tvarka.

29. Gimnazijos direktoriaus pareigybės aprašymą tvirtina, traukia jį drausminėn atsakomybėn bei atlieka kitas funkcijas, susijusias su darbo santykiais, savivaldybės meras teisės aktų nustatyta tvarka. Gimnazijos direktorius yra tiesiogiai pavaldus Savivaldybės merui. Gimnazijos direktorius yra atskaitingas Savivaldybės merui, prireikus – Savivaldybės tarybai.

30. Kai direktoriaus nėra (atostogų, komandiruotės, laikinojo nedarbingumo ir kitais atvejais), jį pavaduoja direktoriaus pavaduotojas ugdymui, o kai jo nėra – direktoriaus funkcijas atlieka rajono savivaldybės mero paskirtas Gimnazijos darbuotojas.

31. Direktorius:

31.1. organizuoja ir koordinuoja Gimnazijos veiklą pavestoms funkcijoms atlikti ir uždaviniams įgyvendinti, analizuoja ir vertina Gimnazijos veiklą, materialinius ir intelektinius išteklius, inicijuoja Gimnazijos veiklos kokybės įsivertinimą;

31.2. vadovauja Gimnazijos strateginio plano ir metinių veiklos planų, švietimo programų rengimui, rekomendacijų dėl smurto prevencijos įgyvendinimo Gimnazijoje priemonių įgyvendinimui ir vadovauja jų vykdymui;

31.3. tvirtina:

31.3.1. šių Nuostatų nustatyta tvarka Gimnazijos struktūrą;

31.3.2. savivaldybės administracijos Kultūros, švietimo, jaunimo ir sporto skyriaus vedėjo pritarimuGimnazijos darbuotojų pareigybių sąrašą, neviršydamas Savivaldybės tarybos nustatyto didžiausio leistino pareigybių skaičiaus;

31.3.3. Gimnazijos tarybos ir Švenčionių rajono savivaldybės administracijos direktoriaus (toliau – Savivaldybės administracijos direktorius) pritarimu Gimnazijos strateginį planą;

31.3.4. Gimnazijos tarybos pritarimu Gimnazijos metinius veiklos planus;

31.3.5. Gimnazijos tarybos ir Savivaldybės administracijos Kultūros, švietimo, jaunimo ir sporto skyriaus vedėjo pritarimu Gimnazijos ugdymo planą;

31.3.6. Gimnazijos mokytojų ir kitų darbuotojų pareigybių aprašymus;

31.3.7. suderinęs su Gimnazijos darbuotojų atstovu (atstovais) ir Gimnazijos taryba Gimnazijos darbo tvarkos taisykles, kuriose taip pat turi būti nustatytos Gimnazijos bendruomenės narių teisės, pareigos ir atsakomybė;

31.3.8. Gimnazijos vaiko gerovės komisijos darbo reglamentą, Gimnazijos savivaldos institucijų (mokytojų, mokinių, tėvų (globėjų, rūpintojų) nuostatus, darbų saugos ir sveikatos instrukcijas, darbo laiko apskaitos žiniaraščius, kitus vidaus tvarkomuosius dokumentus.

31.4. leidžia įsakymus, kontroliuoja jų vykdymą;

31.5. atstovauja Gimnazijai teismuose, valstybės ir Savivaldybės institucijose bei santykiuose su trečiaisiais asmenimis;

31.6. sudaro Gimnazijos vardu sutartis Gimnazijos funkcijoms atlikti;

31.7. sudaro Gimnazijos vaiko gerovės komisiją, metodinę tarybą, kitas teisės aktuose ir šiuose Nuostatuose numatytas komisijas, darbo grupes;

31.8. inicijuoja Gimnazijos savivaldos institucijų (mokytojų, mokinių, tėvų (globėjų, rūpintojų) sudarymą ir skatina jų veiklą;

31.9. organizuoja Gimnazijos dokumentų saugojimą ir valdymą teisės aktų nustatyta tvarka;

31.10. atlieka Gimnazijos asignavimų valdytojo funkcijas, vadovaudamasis Lietuvos Respublikos biudžeto sandaros įstatymu, valdo, naudoja ir disponuoja Gimnazijos turtu ir lėšomis teisės aktų nustatyta tvarka, rūpinasi Gimnazijos intelektiniais, materialiniais, finansiniais, informaciniais ištekliais, užtikrina optimalų jų valdymą ir naudojimą;

31.11. priima į Gimnaziją mokinius Savivaldybės tarybos nustatyta tvarka, sudaro su jais mokymo sutartis teisės aktų nustatyta tvarka;

31.12. nustato mokinių teises, pareigas ir atsakomybę, tvirtina Mokinių elgesio taisykles, vadovaudamasis įstatymais ir kitais teisės aktais, Gimnazijos darbo tvarkos taisyklėmis, skiria už mokinio elgesio normų pažeidimą mokiniui drausmines auklėjamojo poveikio priemones, numatytas Lietuvos Respublikos vaiko teisių apsaugos pagrindų įstatyme;

31.13. kuria ir atsako už sveiką, saugią, užkertančią kelią bet kokioms smurto ir patyčių apraiškoms ir žalingiems įpročiams aplinką Gimnazijoje, imasi priemonių, kad laiku būtų suteikta pagalba mokiniui, kurio atžvilgiu buvo taikytas smurtas, prievarta ar kitokio pobūdžio išnaudojimas:

31.13.1. praneša nedelsdamas apie pastebėtą smurto atvejį smurtaujančio (smurtaujančių) ir smurtą patyrusio (patyrusių) vaiko (vaikų) tėvams (globėjams, rūpintojams) ir vaiko teisių ir teisėtų interesų apsaugą užtikrinančiai valstybės ir Savivaldybės institucijoms pagal kompetenciją;

31.13.2. praneša nedelsdamas Švenčionių rajono švietimo pagalbos tarnybai ne vėliau kaip kitą darbo dieną apie smurto atvejus, kai smurtauja ar smurtą patiria Gimnazijos darbuotojai ir sudaro sąlygas smurtavusiam ar smurtą patyrusiam asmeniui gauti psichologinę pagalbą;

31.13.3. užtikrina, kad Gimnazijos mokiniai ir jų tėvai (globėjai, rūpintojai) nedelsiant neatlygintinai gautų psichologinę pagalbą, jei mokinys patyrė smurtą, prievartą ir kitokio pobūdžio išnaudojimą arba pats smurtavo;

31.14. Lietuvos Respublikos vaiko minimalios ir vidutinės priežiūros įstatymo nustatyta tvarka kreipiasi į Savivaldybės administracijos direktorių dėl minimalios ir vidutinės priežiūros priemonių mokiniui skyrimo;

31.15. užtikrina, prižiūri ir atsako už gerą ir veiksmingą vaiko minimalios priežiūros priemonių vykdymą Gimnazijoje;

31.16. priima į darbą ir atleidžia iš jo Gimnazijos mokytojus, kitus ugdymo procese dalyvaujančius asmenis ir aptarnaujantį personalą, nustato mokytojams ir kitiems darbuotojams metų užduotis, siektinus rezultatus, jų vertinimo rodiklius, vertina praėjusių kalendorinių metų veiklą (mokytojų – švietimo ir mokslo ministro nustatyta tvarka), skatina darbuotojus arba skiria jiems drausmines nuobaudas, atlieka kitas personalo valdymo funkcijas Lietuvos Respublikos darbo kodekso ir kitų teisės aktų nustatyta tvarka;

31.17. sudaro sąlygas mokytojams kelti kvalifikaciją, atestuotis ir organizuoja jų atestaciją švietimo ir mokslo ministro nustatyta tvarka;

31.18. teikia informaciją darbuotojų atstovui (atstovams) ir su juo (jais) konsultuojasi Lietuvos Respublikos darbo kodekso nustatyta tvarka;

31.19. teikia kiekvienais metais Gimnazijos bendruomenei ir Gimnazijos tarybai svarstyti bei viešai paskelbia Gimnazijos metinę veiklos ataskaitą.

31.20. kartu su Gimnazijos taryba sprendžia, ar leisti įstatymų nustatyta tvarka ant Gimnazijos pastatų ar Gimnazijos teritorijoje statyti judriojo (mobiliojo) ryšio stotis;

31.21. organizuoja mokinių maitinimą;

31.22. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;

31.23. užtikrina, kad Gimnazijoje būtų laikomasi įstatymų, kitų teisės aktų ir šių nuostatų;

31.24. užtikrina bendradarbiavimu grįstus santykius, Pedagogų etikos kodekso reikalavimų laikymąsi, skaidriai priimamus sprendimus, Gimnazijos bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

31.25. atsako už demokratinį Gimnazijos valdymą, tinkamą funkcijų atlikimą, nustatytų Gimnazijos tikslo ir uždavinių įgyvendinimą, už Gimnazijos finansinę veiklą, racionalų ir taupų lėšų bei turto naudojimą, veiksmingą Gimnazijos vidaus kontrolės sistemos sukūrimą, jos veikimą ir tobulinimą, Gimnazijos informacijos apie Mokykloje vykdomas formaliojo ir neformaliojo švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, svarbiausius Gimnazijos išorinio vertinimo rezultatus, Gimnazijos bendruomenės tradicijas ir pasiekimų viešą skelbimą, už Gimnazijos veiklos rezultatus;

31.26. atlieka kitas teisės aktuose, šiuose Nuostatuose ir Gimnazijos direktoriaus pareigybės aprašyme nustatytas funkcijas.

32. Mokytojų metodinei veiklai organizuoti sudaroma Metodinė taryba.

33. Metodinės tarybos nariai yra metodinių grupių pirmininkai.

34. Metodinei tarybai vadovauja tarybos narių išrinktas vadovas, jos veiklą koordinuoja direktoriaus pavaduotojas ugdymui.

35. Metodinė taryba:

35.1. nustato mokytojų metodinės veiklos prioritetus, inicijuoja bendradarbiavimą su mokytojų asociacijomis, kitomis nevyriausybinėmis organizacijomis, švietimo pagalbos įstaigomis;

35.2. prireikus vertina mokytojų metodinius darbus ir praktinę veiklą;

35.3. nustato mokytojų kvalifikacijos tobulinimo prioritetus;

35.4. teikia siūlymus Gimnazijos direktoriui dėl ugdymo turinio formavimo ir ugdymo organizavimo gerinimo;

35.5. planuoja ugdymo turinį: aptaria mokinių mokymosi poreikius ir susitaria dėl mokomųjų dalykų ir neformalaus vaikų švietimo pasiūlos;

35.6. atrenka, integruoja ir derina dalykų mokymo turinį;

35.7. susitaria dėl ilgalaikių ir trumpalaikių mokomųjų dalykų planų rengimo principų ir tvarkos;

35.8. parenka vadovėlius ir mokymo priemones, aptaria jų naudojimą;

35.9. susitaria dėl mokinių pasiekimų ir pažangos vertinimo būdų;

35.10. konsultuojasi tarpusavyje dėl specialiųjų ugdymosi poreikių turinčių mokinių ugdymo bendrosiose klasėse, pedagoginių problemų sprendimo būdų ir darbo metodikos;

35.11. dalyvauja diagnozuojant mokinių pasiekimus;

35.12. aptaria mokinių elgesio, jų lankomumo gerinimo, mokymosi krūvių optimalumo klausimus;

35.13. dalijasi gerąja patirtimi.

36. Ugdymo turinio formavimo ir ugdymo organizavimo klausimais Gimnazijos direktorius gali organizuoti mokytojų ir švietimo pagalbos specialistų, kurių veikla susijusi su nagrinėjamu klausimu, pasitarimus.

37. Gimnazijoje sudaroma Gimnazijos vaiko gerovės komisija. Gimnazijos vaiko gerovės komisijos paskirtis – organizuoti ir koordinuoti prevencinį darbą, švietimo pagalbos teikimą, saugios ir palankios vaiko ugdymui aplinkos kūrimą, švietimo programų pritaikymą mokiniams, turintiems specialiųjų ugdymosi poreikių, atlikti mokinio specialiųjų ugdymosi poreikių (išskyrus poreikius, atsirandančius dėl išskirtinių gabumų) pirminį įvertinimą ir atlikti kitas su vaiko gerove susijusias funkcijas.

38. Gimnazijos vaiko gerovės komisija yra nuolat veikianti institucija. Gimnazijos vaiko gerovės komisija sudaroma, jos darbas organizuojamas bei sprendimai priimami vadovaujantis švietimo ir mokslo ministro nustatyta tvarka bei Gimnazijos direktoriaus patvirtintu komisijos darbo reglamentu.

**V SKYRIUS.**

**GIMNAZIJOS SAVIVALDA**

39. Gimnazijos taryba (toliau – Taryba) yra aukščiausioji Gimnazijos savivaldos institucija. Taryba telkia Gimnazijos mokinių, mokytojų, tėvų (globėjų, rūpintojų) bendruomenę demokratiniam Gimnazijos valdymui, padeda spręsti Gimnazijai aktualius klausimus, direktoriui – atstovauti teisėtiems Gimnazijos interesams. Už savo veiklą atsiskaito ją rinkusiems Gimnazijos bendruomenės nariams.

40. Tarybą lygiomis dalimis sudaro gimnazijoje nedirbantys mokinių tėvai (globėjai, rūpintojai), mokiniai ir mokytojai. Tarybą sudaro 15 narių. Tarybos kadencijos laikas – 3 (treji) metai. Jei per nustatytą laikotarpį Tarybos narys išvyko ar dėl kitų priežasčių negali dalyvauti Tarybos veikloje, nustatyta tvarka išrenkami nauji nariai. Jų kadencija baigiasi kartu su visos Tarybos įgaliojimais.

41. Į Tarybą tėvus (globėjus, rūpintojus) atviru balsavimu renka mokinių tėvų susirinkimas, mokytojus – Mokytojų taryba, mokinius – Mokinių taryba.

42. Tarybai vadovauja pirmininkas, išrinktas Tarybos posėdyje atviru balsavimu. Gimnazijos direktorius negali būti Gimnazijos tarybos pirmininkas.

43. Tarybos posėdžiai šaukiami ne rečiau kaip du kartus per metus. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančių balsų dauguma. Gimnazijos taryboje gali dalyvauti Gimnazijos direktorius patariamojo balso teise.

44. Tarybos funkcijos:

44.1. teikia siūlymus dėl Gimnazijos strateginių tikslų, uždavinių ir jų įgyvendinimo priemonių;

44.2. aprobuoja Gimnazijos strateginį planą, Gimnazijos metinį veiklos planą, Gimnazijos ugdymo planą, Gimnazijos darbo tvarkos taisykles, kitus Gimnazijos veiklą reglamentuojančius dokumentus, teikiamus Gimnazijos direktoriaus;

44.3. teikia siūlymų Gimnazijos direktoriui dėl Gimnazijos nuostatų pakeitimo ir papildymo, Gimnazijos veiklos ir struktūros tobulinimo;

44.4. svarsto Gimnazijos lėšų naudojimo klausimus;

44.5. kiekvienais metais vertina Gimnazijos direktoriaus metinę veiklos ataskaitą ir teikia dėl jos išvadas savivaldybės tarybai, siūlymus Gimnazijos direktoriui dėl Gimnazijos veiklos tobulinimo, saugių mokinių ugdymo ir darbo sąlygų sudarymo;

44.6. teikia siūlymus Gimnazijos savininko teises ir pareigas įgyvendinančiai institucijai dėl Gimnazijos materialinio aprūpinimo, veiklos tobulinimo;

44.7. svarsto kitų Gimnazijos savivaldos institucijų ar Gimnazijos bendruomenės narių iniciatyvas ir teikia dėl jų siūlymus Gimnazijos direktoriui;

44.8. svarsto kitus Gimnazijos direktoriaus teikiamus klausimus;

44.9. pasirenka Gimnazijos veiklos įsivertinimo sritis, atlikimo metodiką, analizuoja įsivertinimo rezultatus ir priima sprendimus dėl Gimnazijos veiklos tobulinimo.

45. Taryba už savo veiklą vieną kartą per metus atsiskaito Gimnazijos bendruomenei.

46. Mokytojų taryba – nuolat veikianti Gimnazijos savivaldos institucija, sprendžianti bendruosius mokinių ugdymo bei mokytojų profesinius klausimus. Ją sudaro Gimnazijos direktorius, direktoriaus pavaduotojai ugdymui, visi Gimnazijoje dirbantys mokytojai, švietimo pagalbą teikiantys specialistai, bibliotekininkai, kiti tiesiogiai ugdymo procese dalyvaujantys darbuotojai.

47. Mokytojų tarybai vadovauja Gimnazijos direktorius.

48. Mokytojų tarybos posėdžius šaukia Gimnazijos direktorius. Posėdis yra teisėtas, jei jame dalyvauja ne mažiau kaip du trečdaliai gimnazijoje dirbančių mokytojų tarybos narių. Nutarimai priimami posėdyje dalyvaujančių narių balsų dauguma.

49. Gimnazijos mokytojų taryba:

49.1. renka iš Gimnazijos mokytojų tarybos narių ir mokytojų ar pagalbos mokiniui specialistų Gimnazijos tarybos narius;

49.2. renka mokytojus ar pagalbos mokiniui specialistus į Gimnazijos mokytojų ir pagalbos mokiniui specialistų (išskyrus psichologus) atestacinę komisiją;

49.3. aptaria:

49.3.1. švietimo pertvarkos ir ugdymo turinio planavimo ir kaitos klausimus;

49.3.2. ugdymo proceso organizavimo bei tobulinimo būdus ir formas;

49.3.3. neformaliojo vaikų švietimo organizavimą;

49.3.4. ugdymo proceso kokybės ir mokinių pažangos, elgesio ir Gimnazijos lankomumo klausimus;

49.3.5. mokinių pavėžėjimo ir maitinimo organizavimo klausimus;

49.3.6. mokinių higienos, sveikatos, jų saugumo Gimnazijoje klausimus;

49.4. analizuoja integruotų programų įgyvendinimo efektyvumą;

49.5. analizuoja Gimnazijos ir šeimos bendradarbiavimo rezultatus;

49.6. svarsto Gimnazijos direktoriaus teikimu ir kitus klausimus.

50. Gimnazijoje nuolat veikia Gimnazijos mokinių savivaldos institucija – mokinių taryba. Jos narių skaičių ir kadenciją nustato Gimnazijos direktorius. Mokinių tarybos nariai yra klasių susirinkimų išrinkti atstovai. Vadovauja mokinių tarybos narių atviru balsavimu išrinktas pirmininkas. Mokinių taryba inicijuoja ir padeda organizuoti Gimnazijos renginius, vykdyti prevencijos programas, teikia siūlymus dėl mokymo organizavimo, vaikų neformaliojo švietimo programų plėtros, socialinės-pilietinės veiklos, organizuoja savanorių judėjimą, dalyvauja rengiant Gimnazijos veiklą reglamentuojančius dokumentus, svarsto Gimnazijos direktoriaus teikiamus klausimus, susitaria dėl mokinių tarybos veiklos organizavimo, renka narius į Gimnazijos tarybą. Mokinių tarybos veiklą koordinuoja direktoriaus pavaduotojas ugdymui.

51. Klasės mokinių tėvų (globėjų, rūpintojų) komitetas (3 nariai) renkamas klasės tėvų (globėjų, rūpintojų) susirinkime. Klasės mokinių tėvų (globėjų, rūpintojų) komitetui vadovauja susirinkimo atviru balsavimu išrinktas pirmininkas. Klasės mokinių tėvų (globėjų, rūpintojų) komitetas aptaria su klasės vadovu mokinių lankomumo, elgesio ir pažangumo, saugumo, maitinimo, informacijos gavimo apie vaikus klausimus, padeda organizuoti klasės renginius, išvykas, kurti edukacinę aplinką, vykdyti profesinį orientavimą, teikia siūlymus Gimnazijos tarybai, direktoriui.

52. Mokinių ugdymo organizavimo, elgesio, lankomumo, saugumo užtikrinimo ir kitais tėvams (globėjams, rūpintojams) aktualiais klausimais Gimnazijos direktorius gali organizuoti klasių mokinių tėvų (globėjų, rūpintojų), tėvų komitetų ar jų pirmininkų, savivaldos institucijų vadovų pasitarimus.

**VI SKYRIUS.**

**DARBUOTOJŲ PRIĖMIMAS Į DARBĄ,
JŲ DARBO APMOKĖJIMO TVARKA IR ATESTACIJA**

53. Mokytojus ir kitus darbuotojus į darbą Gimnazijoje priima ir iš jo atleidžia Gimnazijos direktorius Lietuvos Respublikos darbo kodekso ir kitų teisės aktų nustatyta tvarka.

54. Gimnazijos direktoriaus darbo apmokėjimo tvarką nustato Lietuvos Respublikos darbo kodeksas, Lietuvos Respublikos valstybės ir savivaldybių įstaigų darbuotojų darbo apmokėjimo įstatymas ir Savivaldybės tarybos patvirtintas savivaldybės biudžetinių įstaigų vadovų darbo apmokėjimo tvarkos aprašas.

55. Gimnazijos mokytojų ir kitų darbuotojų darbo apmokėjimo tvarką nustato Lietuvos Respublikos darbo kodeksas, Lietuvos Respublikos valstybės ir savivaldybių įstaigų darbuotojų darbo apmokėjimo įstatymas, Lietuvos Respublikos Vyriausybės nutarimai, švietimo ir mokslo ministro įsakymai, Savivaldybės tarybos sprendimai bei Gimnazijos darbuotojų darbo apmokėjimo sistema, kuri nustatoma kolektyvinėje sutartyje ir (ar) darbo tvarkos taisyklėse.

56. Gimnazijos direktorius, pavaduotojas ugdymui, mokytojai ir pagalbos mokiniui specialistai (socialinis pedagogas, psichologas, specialusis pedagogas, logopedas) atestuojasi ir kvalifikaciją tobulina Lietuvos Respublikos švietimo ir mokslo ministro ir kitų teisės aktų nustatyta tvarka.

**VII SKYRIUS.**

**GIMNAZIJOS TURTAS, LĖŠOS,
JŲ NAUDOJIMO TVARKA, FINANSINĖS VEIKLOS KONTROLĖ IR GIMNAZIJOS VEIKLOS PRIEŽIŪRA**

57. Gimnazija perduotą Savivaldybės turtą valdo, naudoja ir disponuoja juo patikėjimo teise Lietuvos Respublikos biudžetinių įstaigų, Valstybės ir savivaldybių turto valdymo, naudojimo ir disponavimo juo ir kitų įstatymų ir Savivaldybės tarybos sprendimų nustatyta tvarka.

58. Gimnazijos lėšos:

58.1. Savivaldybės biudžeto lėšos, skiriamos pagal patvirtintas programų sąmatas;

58.2. Savivaldybei skirtos valstybės biudžeto specialiųjų tikslinių dotacijų lėšos;

58.3. Gimnazijos pajamos už teikiamas paslaugas;

58.4. juridinių ir fizinių asmenų finansinė parama (piniginės lėšos);

58.5. kitos teisėtai įgytos lėšos.

59. Gimnazijos lėšos naudojamos teisės aktų nustatyta tvarka.

60. Gimnazija buhalterinę apskaitą organizuoja vadovaudamasi Lietuvos Respublikos buhalterinės apskaitos įstatymu, Lietuvos Respublikos viešojo sektoriaus atskaitomybės įstatymu, Gimnazijos direktoriaus patvirtinta apskaitos politika, finansų kontrolės taisyklėmis ir Savivaldybės tarybos sprendimais.

61. Gimnazijos buhalterinę apskaitą tvarko Savivaldybės administracijos Biudžetinių įstaigų centralizuotos buhalterijos skyrius.

62. Gimnazijos finansinį auditą atlieka Švenčionių rajono savivaldybės kontrolės ir audito tarnyba ir Savivaldybės administracijos Centralizuotas vidaus audito skyrius.

63. Gimnazijos veiklos valstybinę švietimo priežiūrą atlieka Lietuvos Respublikos švietimo ir mokslo ministerija.

64. Gimnazijos veiklos kokybės išorinį vertinimą atlieka Nacionalinė mokyklų vertinimo agentūra.

65. Gimnazijos veiklos priežiūrą vykdo Savivaldybės administracija.

66. Gimnazijos valstybinį auditą atlieka Lietuvos Respublikos valstybės kontrolė.

**VIII SKYRIUS.**

**BAIGIAMOSIOS NUOSTATOS**

67. Gimnazija turi interneto svetainę [http://www.gimnazija.svencioneliai.lm.lt](http://www.gimnazija.svencioneliai.lm.lt//), kurioje teisės aktų nustatyta tvarka teikia informaciją visuomenei apie Gimnazijos veiklą.

68. Gimnazijos nuostatų keitimus gali inicijuoti Savivaldybės taryba, savivaldybės administracija, Gimnazijos direktorius ir Gimnazijos taryba. Jei Nuostatų keitimus inicijuoja Gimnazijos direktorius, Savivaldybės taryba ar savivaldybės administracija, jie derinami su Gimnazijos taryba. Šiuos Nuostatus tvirtina ir keičia Savivaldybės taryba.

69. Gimnazijos nuostatai ir jų pakeitimai įregistruojami teisės aktų nustatyta tvarka.

70. Gimnazija pertvarkoma, reorganizuojama ar likviduojama teisės aktų nustatyta tvarka.

71. Šiuose Nuostatuose neaptarti klausimai sprendžiami vadovaujantis Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, švietimo ir mokslo ministro įsakymais ir kitais teisės aktais.

\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Švenčionių r. Švenčionėlių Mindaugo gimnazijos

Gimnazijos tarybos

2018 m. sausio 18 d. protokolas Nr. 7-11